Abbasqulu xan Bayat

Abbasqulu xan Həsən xan oğlu Bayat () — Bayat elindən olan sərkərdə, Nişapur valisi.

 Həyatı 
Nadir şah Əfşardan sonra onun qazandığı torpaqlarda ağır vəziyyət yarandı. Bu zaman İran dovlətinin taxt-tacına yiyələnən Adil şah dövran sürürdü. Onun sarayının görkəmli səxsiyyətlərindən biri, Xorasanın Bayat tayfalarından olan Abbasqulu xan Bayatdır.

Abbasqulu xan Bayat Cəfər xan Bayatdan sonra Nişapur hakimi təyin edilmişdi.

1751-ci ildə Dürranilər sülaləsinin hökmdarı Əhməd xan Abdali ikinci dəfə Xorasana gəldi. Nişapuru mühasirə etdi. Şahrux şah Qırxlı-Avşar tərəfindən Nişapurda hakim olan Abbasqulu xan Bayat 2.000 nəfərlə müdafiəyə başladı. Dalbadal bir neçə döyüşdən sonra əfqanlar 12 min tələfat verdikdən sonra yenə Herata qayıtdılar.Məhəmməd Hüseyn Qüddusi, Nadir şah, Bakı, "Gənclik", 1998, səh.219.

1752-ci ildə Əhməd xan yenidən Nişapura hücum etdi. Mühasirədə olan şəhərin vəziyyəti ağırlaşdığından Abbasqulu xan Bayat məsləhət gördü ki, Şahqulu xanın vasitəsilə Əhməd xana tabe olsun, bu şərtlə ki, əfqanlar keçən ilki müharibənin intiqamını almayıb, xalqın malına və canına toxunmasınlar.Məhəmməd Hüseyn Qüddusi, Nadir şah, Bakı, "Gənclik", 1998, səh.220.

Abbasqulu xan Bayat Nişapurun məşhur Came məscidini təmir etdirmişdi.

 Ailəsi 
Abbasqulu xanın Həsən xan, Cəfər xan adlı oğlanları vardı.

 Mənbə 
 Ənvər Çingizoğlu, Qara Bayat eli və tanınmış simaları, "Soy" dərgisi, Bakı, 2011, səh.43-49.
 Ənvər Çingizoğlu, Avşarlardan qacarlaradək bölgə xanları, Bakı:Mütərcim, 2015,288 səh.

 İstinadlar 

 Həmçinin bax 

 Xarici keçidlər 

Kateqoriya:Sərkərdələr
Kateqoriya:Bayatlar
Kateqoriya:Nişapurda doğulanlar
Kateqoriya:1735-ci ildə doğulanlar
Kateqoriya:1779-cu ildə vəfat edənlər
Kateqoriya:XVIII əsr tarixi